SYNEX ชวนลดมลพิษจากขยะอิเล็กทรอนิกส์
SYNEX ชวนลดมลพิษจากขยะอิเล็กทรอนิกส์ กับโปรเจ็กต์ Trusted by Synnex E-Waste ผ่านศูนย์บริการซินเน็คฯ ทั่วประเทศ
11 ก.ย. 2563

บริษัท ซินเน็ค (ประเทศไทย) จำกัด (มหาชน) หรือ SYNEX ร่วมเป็นส่วนหนึ่งของสังคมไทยในการช่วยลดมลพิษจากขยะอิเล็กทรอนิกส์ และลดภาวะโลกร้อนเปิดตัวโปรเจ็กต์พิเศษ ทิ้งให้ถูกที่ กับ Trusted by Synnex E-Waste เปิดจุดรับทิ้งขยะอิเล็กทรอนิกส์ หรือ Electronic Waste (E-waste) เช่น โทรศัพท์มือถือ ชิ้นส่วนคอมพิวเตอร์เสื่อมสภาพ และอุปกรณ์ไอทีต่างๆ พร้อมกับส่งไปกำจัดอย่างถูกวิธี
นอกจากนี้รายได้จากการนำส่งขยะอิเล็กทรอนิกส์ ทางบริษัทฯ จะนำเข้ากองทุน CSR และใช้ทำประโยชน์เพื่อสังคมต่อไป โดยมีคุณสุธิดา มงคลสุธี ประธานเจ้าหน้าที่บริหาร พร้อมคณะผู้บริหาร และพนักงาน ร่วมเปิดตัวรณรงค์แคมเปญ และขอเชิญชวนลูกค้าทุกท่าน รวมถึงบุคคลทั่วไป นำขยะอิเล็กทรอนิกส์มาทิ้งได้ที่กล่อง E-Waste Recycling Bin ณ ศูนย์บริการซินเน็คฯ ทั่วประเทศตั้งแต่วันนี้ รายละเอียดเพิ่มเติมที่ www.synnex.co.th, www.facebook.com/Synnexthailand หรือโทร Synnex Care 1251